[{"text_idx": "#000000", "text": "Hej Google! C\u0302u vi ekkomprenas Esperanton?"}, {"text_idx": "#000001", "text": "La granda usona lingvoteknologia entrepreno Lionbridge pagas por voc\u0302legado de frazoj en Esperanto. UEA kunlaboras pri la projekto, kiu celas plibonigi au\u0306tomatan parolrekonon en Esperanto. Tio estas bezonata supozeble por novaj servoj de Google."}, {"text_idx": "#000002", "text": "En 2012 la giganta entrepreno Google surprize ekfunkciigis sian popularan retan tradukilon ankau\u0306 en Esperanto. La pos\u0302telefonoj de la sistemo Android, kiun ellaboras Google, de c\u0302iam ebligas facilan tajpadon de Esperanto-literoj. Esperanto ec\u0302 ig\u0302is integra parto de Android, la telefona operaciumo de Google, bazita sur la libera operaciumo Linukso."}, {"text_idx": "#000003", "text": "Nun s\u0302ajnas ke ankau\u0306 la voc\u0302rekona teknologio de Google, kiu ig\u0302as c\u0302iam pli grava parto de la c\u0302iutago por multaj aktivaj uzantoj de pos\u0302telefonoj, estonte uzeblos ankau\u0306 en Esperanto. Tion eblas konjekti lau\u0306 la enhavo de la frazoj, kiujn esperantistoj voc\u0302legas lau\u0306 mendo de la granda lingvoteknologia entrepreno Lionbridge."}, {"text_idx": "#000004", "text": "Lionbridge estas usona entrepreno kun kvindeko da oficejoj en pli ol 25 landoj. G\u0302i okupig\u0302as interalie pri tradukado kaj internaciigo de komputilaj programoj. Antau\u0306 kelkaj semajnoj Lionbridge komencis kontakti esperantistojn por peti kunlaboron pri nova projekto pri voc\u0302rekonado."}, {"text_idx": "#000005", "text": "Inter la kontaktitoj estis Andrej Grigorjevskij, kiu respondecas pri la funkciado de la nuna retejo de UEA."}, {"text_idx": "#000006", "text": "\u2013 Mi \u200bricevis retleteron de reprezentanto de Lionbridge GSMI\u200b antau\u0306 tri semajnoj, en kiu estis prezento de la projekto kun la peto al UEA diskonigi g\u0302in. Mi plusendis g\u0302in al la direktoro de la CO, la g\u0302enerala sekretario kaj la prezidanto de UEA. Post iom da opiniinters\u0302ang\u0302oj estis decidite anonci la informon al UEA-membroj, li rakontas."}, {"text_idx": "#000007", "text": "Jam pli frue la entrepreno aperigis anglalingvajn alvokojn pri kunlaboro en Esperanto-grupoj en sociaj retejoj. Komence ankau\u0306 la formularo, kiun plenigu kunlaborantoj, estis en la angla. Tamen por pli bone atingi esperantistojn la firmao rapide esperantigis sian alvokon kaj la formularon, kiun oni uzas por registrig\u0302i por la laboro."}, {"text_idx": "#000008", "text": "\u2013 Antau\u0306 kelkaj tagoj ili sendis al mi E-lingvan version de la invitletero kaj E-lingvigis la alig\u0302an formularon. Sekve de tio kaj c\u0302ar la kvanto de partoprenantoj ankorau\u0306 estis nesufic\u0302a (oni menciis pri strebo je 360 personoj), estis decidite ripete dissendi la inviton, al pli vasta listo de membroj, rakontas Andrej Grigorjevskij."}, {"text_idx": "#000009", "text": "Tiuj, kiuj registrig\u0302as, devas konfirmi, ke ili ne \u201ckonigos, diskutos, diskonigos au\u0306 dividos ajnan dokumenton, trejnmaterialon au\u0306 alian informon, ricevitan de Lionbridge, nek publikigos informon pri klientoj de Lionbridge au\u0306 iliaj nomoj\u201d. Tial ne eblas certe scii, kion enhavas la esperantlingvaj tekstoj, kiujn la kunlaborantoj voc\u0302legas."}, {"text_idx": "#000010", "text": "Tamen pluraj el la partoprenantoj private au\u0306 duonpublike ion rakontis pri la enhavo de la taskoj, kaj lau\u0306 tiuj informoj eblas konjekti, ke plej vers\u0302ajne la mendinto estas Google. Krom ke estas menciitaj teknologioj de Google, en la voc\u0302legataj frazoj ripetig\u0302adas la vortoj \u201cHej Google!\u201d, kaj multaj el la frazoj similas al Esperantlingvaj\u0302oj jam uzataj de Google."}, {"text_idx": "#000016", "text": "\u200b\u2013 Ekzemple mem Lionbridge GSMI. Tiu departemento pri Mas\u0302ina Racio ja estis por iu celo kreita. Eventuale ili povus ec\u0302 havi ian sciencan esplorsubvencion. En la scienco oni havas amason da subvencioj."}, {"text_idx": "#000017", "text": "Tamen plej kredeble efektive temas pri projekto de Google. Se la rezultoj estos integritaj kun la operacia sistemo Android, estonte dezirantoj povos doni ordonojn al siaj pos\u0302telefonoj en Esperanto."}, {"text_idx": "#000018", "text": "Aldone eble plibonig\u0302os la esperantlingva parolsintezo de la tradukilo de Google. La nuna versio sonas ne kiel homo, sed kiel parolanta komputilo. Aliflanke ja efektive temas pri parolanta komputilo."}, {"text_idx": "#000019", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000020", "text": "UEA uzis 33.000 eu\u0306rojn por nova retejo"}, {"text_idx": "#000021", "text": "Kalle Kniivila\u0308 forlasos Liberan Folion"}, {"text_idx": "#000028", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000031", "text": "Alig\u0302i al 400 aliaj abonantoj"}]